kleingroepmateriaal » Somerstrand Gemeente
Posts Tagged ‘kleingroepmateriaal’
Kleingroepmateriaal – Numeri 22-24
Stop: Word stil. Word stil. Fokus jou gedagtes elke dag op God deur die Aäronitiese seën in Num. 6:24-27 te oordink en vir jouself toe te eien.
Neem Waar: Lees Numeri 22-24. Watter woord of frase staan vir jou uit? Staan stil by daardie woord of frase. Hoekom haak dit in jou gedagtes vas? Wat sê die Here daardeur vir jou?
Luister: Dink terug oor jou lewe: waar het God al in die verlede onverwagse mense of situasies gebruik om met jou te praat? Waar het God jou al op onverwagse maniere gebruik? Dink na oor jou huidige omstandighede: kan dit wees dat God besig is om met jou te werk / praat, maar jy dit nie sien / hoor nie? Vra die Gees om jou oë oop te maak vir God se werk in jou lewe.
Written by Rethie van Niekerk on 10/09/2017 . Posted in Gemeenteselle, Huisgodsdiens, Kleingroepe, Materiaal
Vreugdevol Vry Kleingroepe
Volgende kwartaal vier ons 500 jaar van reformasie met die tema: Vreugdevol Vry!
Bestel die kleingroepmateriaal (met dagstukkies) @R25 per boekie, voor 17 September by die Kerkkantoor. Daar is ook leiersgidse teen R25 per boekie.
As jy nie tans aan ‘n kleingroep behoort nie, oorweeg gerus om net vir volgende jaar die Vreugdevol Vry! reeks saam met ‘n kleingroep te doen. Kontak die kerkkantoor om by ‘n bestaande kleingroep in te skakel of ‘n nuwe groep te begin.
Written by Rethie van Niekerk on 29/08/2017 . Posted in Gemeenteselle, Kleingroepe, Materiaal
Kleingroepmateriaal 31 Julie tot 6 Augustus 2017
Ingenooi deur God: Vertel vir mekaar waar en hoe julle tans die Here se seën beleef.
Ingaan in God se tyd: Laat iemand Psalm 67 biddend voorlees.
Luister na God se Woord: Lees Numeri 6:22-27. Gee kans dat elkeen rustig op hul eie oor die teks reflekteer: wat staan vir jou uit, wat raak jou?
Luister na mekaar: Vertel vir mekaar wat julle gehoor het in die teks.
Written by Rethie van Niekerk on 30/07/2017 . Posted in Huisgodsdiens, Kleingroepe, Materiaal
Luisterblad 24 tot 30 Oktober 2016
Fokus jou gedagtes op God en vra dat die Gees in jou sal werk.
Dink aan ’n spesifieke slegte situasie in jou lewe of in die wêreld. Beskryf die situasie vir God. Deel ook jou gevoelens en gedagtes oor die situasie en betrokke mense met die Here.
Luister na die fluistering van die Gees. Kan jy bv. moontlike goeie werk sien wat God deur die situasie bring, ten spyte van die sleg? Is dit moontlik dat God die situasie kan verander van dood na lewe? Waar is God in hierdie situasie?
Deel jou hoop en vrees met God.
Written by Rethie van Niekerk on 23/10/2016 . Posted in Gemeenteselle, Huisgodsdiens, Joernaal, Kleingroepe
Luisterblad 19-25 September
Lees Psalm 91:1-6 rustig deur. Lees dit weer. Laat v2 jou gebed wees. Hoor dan vv3-6 as God se antwoord op jou gebed.
Lees hierdie week 1 Timoteus 6:1-19, rustig deur. Watter woord of frase staan vir jou uit?
Watter woord of frase spreek die meeste tot jou? Staan ’n rukkie daarby stil. Hoekom raak dit jou? Wat sê God daardeur vir jou?
Watter woord of frase ontwrig jou, maak jou ongemaklik? Staan ook daarby stil. Hoekom maak dit jou ongemaklik? Praat God ook deur die ongemak met jou?
Written by Rethie van Niekerk on 18/09/2016 . Posted in Joernaal, Kleingroepe